b'\n_START_ARTICLE_\nInge-Marie Nielsen\n_START_PARAGRAPH_\nInge-Marie Larsen Nielsen er en dansk sangerinde og komponist i folkemusikorkestret Dr\xc3\xa6sinebanden. Inge-Marie Nielsen var gift med orkestrets anden frontfigur Andreas P. Nielsen._NEWLINE_Inge-Marie har siden ungdommen v\xc3\xa6ret aktiv sangerinde, og har tidligere sunget pop i flere forskellige danseorkestre, indtil hun i 1988 startede Dr\xc3\xa6sinebanden sammen med sin mand, Anreas P. Nielsen. Udover sit virke i Dr\xc3\xa6sinebanden, har Inge-Marie sunget til flere store, danske boksest\xc3\xa6vner._NEWLINE_\xc3\x86gteparret Inge-Marie og Andreas P. Nielsen drev sammen en musik- og kulturcaf\xc3\xa9 \xe2\x80\x93 Caf\xc3\xa9 Dr\xc3\xa6sinen \xe2\x80\x93 p\xc3\xa5 \xc3\x86r\xc3\xb8, hvorfra hun selv stammer. Cafeen afholder hver sommer en stribe koncerter med kendte, folkelige kunstnere.'